
Ophthalmologiae  annales  perscrutantes  passim  inve- 
nimus notitias  aliquot  de  entozois  in  oculo  humano. 
In  numero  antiquissimarum  observationum  hujus  ge- 
neris sunt  illae  de  Filaria  medinensi  sub  conjunctiva 
apparente,  quae  in  aethiopibus  ab  hominibus  quibus- 
dam medicis  descripta  est,  v.  c.  a Mongin  in  in- 
sula Dominica,  a Bajon  in  Cayenna,  a Larrey  in 
Aegypto,  a Gaertner  in  India  occidentali,  a Blott 
in  Martinica,  a Guerin®)  in  Nova  Granada. 

Insigniter  de  helminthographia  oculi  promerue- 
runt Nordmann ’)  et  Gescheidt®).  Prior  imprimis 
gravissima  quaestione  de  animalibus  instituta  apud 
diversissima  animalia,  v.  c.  apud  boves,  oves,  sues, 
aves,  lacertas,  ranas,  pisces,  complures  species  Ne- 
matodum,  Trematodum  et  Cestodum  paene  in  omni- 
bus partibus  oculi  invenit,  et  sub  conjunctiva  et  in 


1)  Journal  de  med.  de  Paris.  1770.  tom.  XXXII.  p.  338. 

2)  Ibid.  tom.  XLIX.  1778.  p.  481. 

3)  Denkwiirdigkeiten.  Bd.  I.  p.  67. 

4)  Schdn,  pathol.  Anat.  des  Auges.  Hamburg  1828.  p.  226. 

5)  et  6)  Gaz.  med.  de  Paris.  1838.  Nro.  45. 

7)  Micrographische  Beitr.  zur  Naturgesch.  der  wirbell.  Thiere. 
Berlin  1832.  Heft  1 u.  2. 

8)  Ammon,  Zeitschrift  iur  Ophthalmol.  III.  Bd.  3.  Heft. 
p.  405  ffl. 


8 


camera  anteriori  et  in  lente  et  in  corpore  vitreo  et 
inter  chorioideam  et  retinam. 

Forte  quadam  fortuna  uterque  vir  etiam  in  oculo 
humano  entozoa  quaedam  usque  ad  illud  tempus  non- 
dum nota  deprehendit.  Sic  Nordmann  in  lente 
catarrhactosa  senis  et  matronae  Filariam  oculi  hu- 
mani Nordm.  (F.  lentis  Diesing),  Gescheidt^)  eandem 
invenit  in  lente  catarrhactosa  viri  sexaginta  annos 
et  unum  nati.  Deinde  Nordmann  (1.  c.)  octo  Mo- 
nostomata  lentis  in  matronae  lente  catarrhactosa  ob- 
servavit, nec  minus  Gescheidt  quatuor  Distomata 
oculi  humani  (D.  ophthalmobium  Dies.)  in  lente  in- 
fantis cujusdam  quinque  menses  nati.  Quod  equidem 
eruere  poteram,  aliae  observationes  hujus  generis  in 
notitiam  hominum  non  venerunt. 

Sed  multo  major  observationum  series  exstat  de 
Cysticerco  cellulosae  in  oculo  humano.  Ut  notum 
est,  recenti  demum  tempore  viri  docti  animos  atten- 
derunt ad  Cysticercos  cellulosae  in  diversissimis  hu- 
mani corporis  organis  apparentes.  Maxima  pars  casuum, 
qui  in  nosocomiis  apud  vivos  homines  observati  sunt, 
pertinet  ad  oculum.  Nequaquam  vero  ex  his  casibus 
concludere  licet,  oculum  prae  ceteris  organis  Cy- 
sticerco tentari.  Nam  cadaverum  sectionibus  assum- 
ptis longe  alia  ratio  exstat^).  His  quidem  assumptis 
Cysticerci  cellulosae  praecipue  inveniuntur  in  muscu- 
lis animalibus  una  cum  corde,  in  tela  cellulosa  subcu- 
tanea, rarius  in  membranis  serosis,  in  hepate,  pulmone, 
liene,  cerebro,  renibus,  oculo,  glandulis  lympathicis, 
rarissime  in  ossibus.  Quae  quidem  res  mira  primo 
obtuitu  haud  difficilis  est  explicatu:  nam  partim  in 

1)  1.  c.  Heft  1.  p.  7;  Heft  2.  p.  IX. 

2)  1.  c.  p.  435. 

3)  Stich , Annalen  des  Charite  - Krankenhauses  zu  Berlin. 
5.  Jahrg.  1.  Heft  1854  p.  175. 

organo  tam  tenui,  ut  oculo,  vesica  Cysticerci  statim 
magnam  efficit  disturbationem  functionis,  hominem- 
que  aegrotum  auxilium  petere  jubet,  partim  quia 
oculus  facillime  pervestigari  potest,  diagnosis  Cysti- 
cerci cellulosae  homini  medico  difficultates  non  parat; 
si  vero  Cysticercus  in  tegumentis  aut  musculis  ver- 
satur, ne  minimas  quidem  difficultates  parare  solet 
et  persaepe  aegrotus  eum  non  animadvertit;  sic  et 
ipse  complures  vidi  casus,  in  quibus  totum  fere  cor- 
pus plenum  erat  Cysticercis,  nil  sentientibus  aegrotis; 
si  in  organis  interioribus  habitat,  in  his  quoque  aut 
nullas  molestias  affert,  aut  si  exstant  certa  quidem 
diagnosis  tum  demum  locum  habere  potest,  cum  simul 
in  partibus  exterioribus  Cysticerci  inveniuntur. 

Dum  apud  Cysticercos  in  aliis  corpori  humani 
partibus  apparentes  norma  ita  fert,  ut  simul  in  di- 
versis partibus  corporis  Cysticerci  habitent,  in  iis 
casibus,  qui  ad  oculum  spectant,  numquam  adnotatum 
est,  simul  in  aliis  corporis  partibus  eos  apparere:  in 
casibus,  qui  priore  aetate  observati  sunt,  verisimile 
est,  ne  quaesitum  quidem  esse  atque  ‘ investigatum, 
in  recentioribus  casibus  disertis  verbis  additur,  nullos 
alios  Cysticercos  in  tegumentis  conspectos,  aut  sym- 
ptomatibus organorum  interiorum,  v.  c.  cerebri,  eru- 
tos esse.  Semel  tantum  in  casu  Cysticerci  cellulosae 
in  retina  , ubi  simul  in  tractu  intestinali  taeniae 
erant,  suspicio  movebatur,  etiam  in  cerebro  exstare 
Cysticercos,  quia  infirmitas  alterius  brachii,  gravissimi 
dolores  capitis,  scintillatio  et  photopsia  etiam  in  al- 
tero sano  oculo  erant,  in  quo  pathologicae  quidem 
mutationes  perspici  non  poterant.  Ceterum  in  tribus 
Cysticerci  casibus  in  interioribus  partibus  oculi  tae- 


1)  A.  V.  Graefe,  Archiv  fur  Ophthalmologie  1.  Bd.  1.  Abth. 
Berlin  1854.  p.  404. 

niae  ex  tractu  intestinali  expulsae  erant.  Id  quoque 
notatu  haud  indignum  videtur,  nunquam  etiam  alte- 
rum oculum  tentatum  esse  Cysticerco,  semperque 
unum  tantum  Cysticercum  in  oculo  affecto  repertum 
esse.  — 

Si  casus  Cysticerci  cellulosae  in  oculo  humano 
observatos  secundum  sedem  in  classes  distribuere 
volumus,  tres  stationes  constituere  licet,  scilicet  pri- 
mam sub  conjunctiva,  alteram  in  camera  anteriori, 
tertiam  in  interioribus  partibus  oculi. 

Primum  casum  Cysticerci  cellulosae  sub  con- 
junctiva bulbi  a Baum  observatum  Siebold  per- 
scripsit. In  bulbo  dextro  puellae  viginti  tres  annos 
natae  vesica  magnitudine  pisi  sub  conjunctiva  cohae- 
rens cum  sclerotica  versus  interiorem  angulum  oculi 
reperiebatur.  Prima  specie  continebat  liquorem  co- 
loris expertem;  conjunctiva  eo  loco,  quo  tumorem 
tegebat,  valde  rubebat.  Baum,  cui  tumor  hygroma 
esse  videbatur,  volsella  hamata  parvam  plicam  con- 
junctivae attollens,  exsecuit  forfice  adunca  particu- 
lam conjunctivae.  Loco  liquoris  vesica  in  incisura 
apparebat,  quae  paululum  desuper  pressa  in  digitum 
lapsa  est,  quo  facto  Baum  statiin  Cysticercum  cellu- 
losae agnovit.  Vesica  erat  magnitudine  pisi,  rotunda, 
in  medio  maculam  oblongam  et  albam  praebens.  Sub 
microscopio  suctoria  atque  corona  hamata  duplex 
cernebantur. 

Duos  alios  casus  Estlin  apud  puerum  sedecim 
menses  natum  ^),  et  apud  puellam  sex  annorum  in 
cantho  interno  oculi  dextri  in  medium  protulit. 

Quartus  casus  apud  puellam  septem  annos  natam 


1)  Medie.  Zeitang.  Berlin  1838  18.  April  Nro.  16.  p.  81. 

2)  Gaz.  med.  de  Paris  1840  p.  776. 

3)  London  med.  gaz.  1838.  25.  Aug.  Vol.  II.  p.  840. 

in  cantho  interno  oculi  dextri  ab  Horing^)  divul- 
gatus est; 

Quintus  casus  a Cunier  apud  puerum  septem- 
decim  annos  natum  in  oculo  dextro.  Duos  novos 
casus  Sichel  in  puella  septem  annos  nata^)  et  puero 
septem  annos  et  dimidiam  nato^)  protulit; 

Octavum  Edwin  Canton®)  apud  infantem  duos 
annos  natum  et  dimidium.  Errore  ducti  viri  docti 
quidam  hunc  Canton  casum  sub  conjunctiva  palpe- 
brae inferioris  exstitisse  referunt.  — Tandem  Arlt®) 
duorum  casuum  facit  mentionem,  quos  ipse  in  homi- 
nibus triginta  duos  et  viginti  sex  annos  natis  obser- 
vaverit, ita  ut  summa  casuum  Cysticerci  cellulosae 
sub  conjunctiva  bulli  observatorum  efficiat  decem. 

Quum,  quod  attinet  ad  diagnosin  et  therapiam, 
inter  casus  Cysticerci  sub  conjunctiva  et  illos  in  aliis 
corporis  partibus  exterioribus  non  multum  intersit, 
silentio  praetereamus  hos , tanquam  ad  chirurgiam 
pertinentes,  statimque  ad  Cysticercos  in  ipso  oculo 
transeamus. 

Cysticerci  cellulosae  in  camera  anteriori  sex  om- 
nino casus  literis  notatos  invenio.  Primus,  qui  huc 
pertinet  casus  a Schott  et  Soemmerring  ’^)  observatus 
et  ab  hoc  accurate  descriptus  est.  Puella  quaedam 
duodeviginti  annos  nata,  ceterum  sana,  post  gravem 
ophthalmiam  opacam  maculam  ante  oculum  sinistrum 


1)  Medie.  Correspondenzbl.  Bd.  IX.  Stuttgart  1839  Nro.  25. 
p.  196. 

2)  Annal.  d’oculist.  tom.  VI.  livrais.  6.  Paris  1842  p,  271. 

3)  Journal  de  chirurg.  par  Malgaigne  1843  p.  401. 

4)  Gaz.  d’hopit.  Paris  1845  Nro.  55, 

5)  the  Lancet  juillet.  1848  et  Archiv.  gener,  de  med.  4.  Ser. 
Tom  XIX.  Paris  1849  p.  218. 

6)  Die  Krankheiten  des  Auges  Bd.  1.  Prag  1855  p.  170. 

7)  Oken’s  Isis,  1830.  Heft  7.  pag.  717. 

observabat.  Inspectione  duos  menses  post  hanc  oph- 
thalmiam  instituta  in  exteriore  parte  oculi  nihil  per- 
spici poterat.  In  camera  oculi  anteriori  tamquam 
lens  prolapsa  et  nondum  prorsus  resorpta  globulus 
quidam  isque  in  inferiore  parte  ejus  dilucidus  situs 
erat,  qui  prominentiam  lactei  coloris  et  opacam  osten- 
debat. Qui  globulus  illico  Cysticercus  cellulosae 
agnoscebatur.  Ex  lactea  prominentia  sponte  inter- 
dum crassa  et  rugosa  pars  colli  apparebat,  tum  sen- 
sim tenuis  pars  dimidia  ejus  in  fili  modum  ejiciebatur, 
cujus  finis  erat  caput  quatuor  suctoriis  praeditum. 
Vesica  Cysticerci  modo  lentius  modo  citius  rotundam 
formam  in  paulo  largiorem,  ovatam,  vel  in  pisi  mo- 
dum acuminatam  mutabat.  Collum  plerumque  in  in- 
feriorem partem  dependebat,  sponte  huc  illuc  se 
movens,  et  capitis  puellae  motiones  sequens. 

Alterum  casum  Logan  in  oculo  sinistro  puellae 
septem  annos  natae  observavit  et  divulgavit.  Alios 
casus  referunt  Warthon  Jones^);  Ed.  Canton^)  in 
puero  decem  annos  nato ; Mackenzie  apud  puel- 
lam sedecim  annos  natam  in  oculo  sinistro. 

Cei.  A.  de  Graefe  recentissimum  descripsit 
casum,  quem  accuratius  consideremus,  quia  cetera 
symptomata  oculi  diligentissime  exposita  sunt.  Agi- 
tur de  puella  quadam  circiter  viginti  annos  nata, 
cujus  dexter  oculus  per  decem  menses  ophthalmiis 
remittentibus  aff*ectus  erat.  Quum  oculus  inspicere- 
tur, apparebat  levis  injectio  subconjunctivalis,  pariete 
posteriori  corneae  quasi  nebula  obducto,  humor  aqueus 


1)  London  med.  gaz.  Vol.  XII.  1832.  pag.  218. 

2)  Manual  of  ophthal.  med.  a surg.  London  1847. 

3)  Arch.  gener,  t.  XIX.  p.  219. 

4)  London  med.  gaz.  1848.  15.  Dec.  p.  1031. 

5)  L.  c.  I.  1.  pag.  453. 

« camerae  anterioris  paululum  turbatus , iridis  color 
leviter  mutatus.  In  parte  inferiore  camerae  anterio- 
1 ris  vesica  totam  fere  pupillam  tegens  conspiciebatur 
] magnitudine  pisi,  lactea,  paululum  dilucida,  capite 
i albo  plane  opaco  suctoriisque  praedito  deorsum  directo. 
A fundo  vesicae  motiones  in  undae  modum  diffusae 
ad  partes  laterales  proficiscebantur,  et  in  collo  al- 
terna extensio  et  retractio  apparebant.  Pupilla  atro- 
pino  sulphurico  dilatata,  maxima  pars  vesicae  plane 
libera  esse,  et  tantummodo  paries  posterior  in  loco 
quodam  circumscripto  exsudato  sufflavo  cum  parte 
inferiore  iridis  cohaerere,  ibique  simu^synechia  poste- 
rior existere  videbatur. 

Conferentibus  nobis  casus  Cysticerci  cellulosae 
I in  camera  anteriori  modo  memoratos,  in  omnibus  mor- 
I bum  symptomatibus  inflammatoriis  coepisse  elucet, 
I quae  quamvis  minus  accurate  superiores  auctores  re- 
I tulerint,  pro  iritidis  symptomatibus  habere  licet.  Re- 
missis gravibus  inflammationibus,  apparebat  Cysticer- 
cus  in  camera  anteriori.  Qui  concursus  rerum  ivam 
nobis  monstrat,  qua  Cysticercus  in  cameram  anterio- 
rem pervenerit.  Postquam  J.  Goetze,  O.  Fabricius, 
R.  Leuckart  intimam  Cysticercorum  cum  Cestodibus 
I cognationem  jam  significaverant,  primus  111.  Siebold  *) 

I dilucide  professus  est:  „Cysticercos  nihil  aliud  esse, 

! nisi  taenias  in  migrationibus  versantes,  evolutionem 
i non  adeptas,  hydropice  degeneratas, “ nisus  imprimis 
I similitudine  formationis  capitis  cum  taeniis.  Optime 
' vero  promeruit  Kuechenmeister,  qui  pascendi  expe- 
I rimentis  institutis  hanc  rem  confirmaverit,  quae  ex- 
I perimenta  a Lewald  et  Siebold  iterabantur  et  ampli- 
! 

j 

1 

I f)  Wagner’a  Handworterbuch  der  Physiologie.  Bd.  II.  1844. 

I pag.  650. 

ficabantur,  ita  ut  infaustum  illud  phantasma  genera- 
tionis aequivocae,  quod  animos  hominum  tam  diu 
oiBfenderat,  prorsus  amoveretur.  Clariorem  lucem  his 
rebus  aiffudit  idem  Siebold  et  Taeniam  serratam  cum 
Taenia  solium,  et  Cysticercum  pisiformem  cum  Cy- 
sticerco  longicolli  et  cellulosae  congruere  demonstrans. 
Altera  quaestio  arcte  cohaerens  cum  hac  in  eo  est: 
utrum  Cysticercus  cellulosae  a Taenia  solium  origi- 
nem ducat,  an  a genere  Taeniae,  alterius  autem  spe- 
ciei sit  oriundus,  quam  quae  tractum  intestinalem 
humanum  habitant?  Hujus  quaestionis  dirimendae 
vixdum  initium  factum  est.  Partim  accuratissimis 
observationibus  Stein  de  embryonibus  Taeniarum  in 
larvis  Tenebrionis  molitoris  institutis,  partim  relatione 
de  haematozois  q.  d.,  monstrata  quidem  est  via,  qua 
Cysticerci  in  oculum  tam  remotum  et  membrana  fibrosa 
clausum  tectumque  pervenerint.  Secundum  haec  sum- 
mam probabilitatis  speciem  prae  se  fert  sententia, 
embryones  Taeniarum  parietem  intestinorum  perforare 
et  in  vas  sanguiferum  delatas  circulatione  tandum 
haerere  in  vase  capillari  ibique  evolutionem  subire. 
Ex  his  omnibus  rebus  haud  absonum  erit  concludere, 
Cysticerci  ovulum  in  vase  iridis  haesisse  eoque  per- 
forato in  parenchymate  iridis  adolevisse.  Tamquam 
corpus  alienum  Cysticercus  iritabat  iridem  nempe, 
quod  momentum  iritidis  symptomatibus  significatur. 
Vesica  crescente  stroma  iridis  rarefactum  est,  et 
Cysticercus  apparebat  in  camera  anteriori.  Hac  parte 
casus  a Cei.  Graefe  observatus  notabilis  est.  Ut  jam 
supra  adnotavimus,  adhaesiones  inter  parietem  poste- 
riorem vesicae  et  partem  inferiorem  iridis  reperieban- 
tur,  summamque  probabilitatis  speciem  habet,  hoc  in 
loco  Cysticercum  viam  molitum  esse.  In  ceteris  ca- 
sibus vesica  in  camera  anteriori  sine  ullis  adhaesio- 

nibus  sita  erat.  Longius  per  temporis  spatium  in  casi- 
bus a Schott  et  Logan  observatis  incrementum  vesicae 
dilucide  perspiciebatur. 

Ut  taceam  de  area  optica,  quae  vesica  opaca  se 
projiciente  magnopere  restringitur,  Cysticercus  in 
camera  anteriori  semper  iritidis  chronicae  causa  esse 
videtur.  Quae  res  facile  locum  habere  potest  propter 
compressionem  mechanicam  iridis.  Significata  erant 
haec  symptomata  in  casu  Logan:  vasa  conjunctivae 
et  scleroticae  turgescebant,  oculus  acerbis  doloribus 
afficiebatur,  iridis  color  immutabatur  ejusque  motio- 
nes remittebant.  Planissima  chronicae  iritidis  sym- 
ptomata casus  Cei.  Graefe  ostendebat:  levem  in- 
jectionem subconjunctivalem,  humorem  aqueum  paul- 
lulum  turbatum , corneae  pariete  posteriori  quasi 
nebula  obducto,  iridis  colorem  mutatum,  in  uno  loco 
pupillam  cum  capsula  lentis  coalitam.  Latius  iritis 
in  casu  Canton  progressa  esse  videtur,  sed  descriptio- 
nem casus  minus  accuratam  esse  doleo. 

Propter  pelluciditatem  corneae  quum  praesertim 
illuminationem  lateralem  assumas,  diagnosis  Cysti- 
cerci  cellulosae  in  camera  anteriori  graves  non  prae- 
bebit difficultates.  Vesica,  cujus  extremae  lineae 
acriter  apparent,  quaeque  album  praebet  splendorem, 
semper  suspicionem  Gysticerci  movebit.  Modo  col- 
lum et  caput  in  eoque  suctoria  perspiciamus,  simul- 
que  vesicae  contractiones  coUique  et  extensiones  et 
restrictiones  expertes  motionum  bulbi  observemus, 
diagnosis  indubitata  reddetur. 

Quod  attinet  ad  therapiam,  priore  tempore  me- 
dicamenta anthelminthica  per  stomachum  adhibeban- 
tur sine  ullo  quidem  eventu,  uti  par  erat.  Multo 
satius  esse  videtur,  medicamenta  anthelminthica  so- 
luta in  ipsam  conjunctivam  bulbi  applicare.  Dili- 

gentissimis  experimentis  Donders  et  de  Ruiter 
circa  effectum  atropini  institutis  manifeste  probatum 
est,  hanc  substantiam  in  conjunctivam  bulbi  appli- 
catam non  prius  vasis  absorberi  tumque  circulatione 
sanguinis  iridem  afficere,  sed  recta  per  corneam  trans- 
sudari  itaque  contactum  inire  cum  iride.  Ex  ana- 
logia atropini  sperare  possumus,  fore  ut  solutiones 
quoque  medicamentorum  anthelminthicorum  transeant 
per  corneam  itaque  recta  Cysticercum  cellulosae  affi- 
ciant. Altera  parte  verisimile  est,  unum  idemque 
medicamentum  propter  commercium,  quod  habent 
Cysticerci  cum  Taeniis,  in  utroque  animali  parem  vel 
similem  eventum  habiturum  esse.  Quae  quidem  ap- 
plicatio localis  anthelminthicorum  diversissimorum, 
V.  c.  belladonnae,  aloes,  morphii,  strychnini,  santo- 
nini,  kali  filicinici,  neque  priore  neque  recentissime 
tempore  ullam  exercuit  salutarem  vim.  Alia  expe- 
rimenta circa  haec  remedia  instituere  operae  pretium 
non  est. 

Restat  igitur  tantummodo  operatio.  Simplicis- 
sima operationis  methodus  punctio  vesicae  Cysti- 
cerci esse  videtur,  qua  animal  emoriatur  et  ipsa 
vesica  resorbeatur.  In  oculo  quidem  punctio  vesicae 
usque  ad  hoc  tempus  non  applicata  est.  Sed  quum 
punctiones  vesicarum  Cysticerci  in  tela  cellulosa  sub- 
cutanea prosperum  eventum  non  habuerint,  vesicae 
etiam  in  oculo  punctio  prorsus  repudianda  est. 

Incisio  corneae  linearis  subsequente  vesicae  ex- 
tractione unica  methodus  operationis  idonea  est. 
Multiplices  experientiae  de  extractione  lineari  lentis  ca- 
tarrhactosae  satis  nos  docuerunt  cum  parva  quadam 
incisione  corneae  ne  minimum  quidem  periculum 


1)  Nederl.  Lancet  1854. 

2)  Diss.  de  atrop.  bell.  Rhen.  Traj.  1853. 

conjunctum  esse.  In  casibus  Cysticerci  in  camera 
anteriori,  qui  hucusque  observati  sunt,  extractio  li- 
nearis prospero  eventu  facta  est.  Tantummodo  in 
casu  Logan  jactationibus  corporis  infantis  lens  pro- 
cidebat, et  atrophia  bulbi  subsequebatur;  atque  in 
casu  Canton  jam  antequam  Cysticercus  amovebatur, 
maximae  mutationes  in  oculo  locum  habuerant,  ita 
ut  quantitativa  tantummodo  lucis  perceptio  exstaret. 
Ne  adhaesiones  quidem  Cysticerci  cum  iride  ab  ope- 
ratione deterrere  debent.  Sic  in  casu  cel.  Graefe 
adhaesio  facile  solvebatur;  si  vero  densior  est,  ex- 
cisio particulae  iridis  nullam  difficultatem  et  mole- 
stiam affert. 

Jam  prioribus  temporibus  attentio  medicorum 
ad  entozoa  in  partibus  interioribus  oculi  versantia 
directa  erat,  partim  observationibus  Nordmann  (1.  c.), 
partim  Rossi  ^),  qui  in  oculo  humano  hydatides  inter 
chorioideam  et  retinam,  et  Gescheidt^),  qui  in  oculo 
dextro  juvenis  viginti  quatuor  annos  nati  Echino- 
I coccum  inter  chorioideam  et  retinam  invenisse  sibi 
videbantur ; Ammon  statim  id,  quod  inventum 
erat.  Echinococcum  fuisse  negavit,  mutationem  mem- 
I branae  Jacobi  esse  affirmans.  Aliae  observationes 
I in  cadaveribus  factae  non  exstant,  neque  fieri  pote- 
I rat  sane,  ut  illis  temporibus  tales  in  vivis  institue- 
! rentur.  Quod  quidem  tum  demum  locum  habere 
poterat,  postquam  vir  ingeniosissimus  Helmholz^) 
ophthalmoscopium  invenerat.  Quo  cum  invento 
nescimus  quam  aliam  inventionem  recentiore  tem- 
pore factam  comparare  possimus.  Non  casu  quodam 

1)  Memor,  della  real.  academ.  d.  scienc.  de  Torino  Tom. 
XXXIV.  Nro.  3.  Torino  1830. 

2)  L.  c.  p.  437. 

I 3)  KHnische  Darstellungen.  Berlin  1838.  I.  Bd.  p.  62. 

! 4)  Beschreibung  eines  Augenspiegels.  Berlin  1851. 

fortuito  ductus,  sed  meditatione  et  consideratione 
naturalium  oculi  rationum  perspexit,  fieri  posse,  ut 
interior  pars  oculi  illuminaretur,  et  construxit  appa- 
ratum idoneum.  Nova  aera  ophthalmologiae  affulsit; 
id  quod  antea  sterili  inanium  conjecturarum  regioni 
subjectum  erat,  jam  lumine  exacti  studii  patefiebat. 
Inde  ab  hoc  tempore  multos  viros  doctos  partim 
excolendis  instrumentis  partim  diligentissimis  obser- 
vationibus occupatos  videmus.  Iterum  iterumque 
novus  hic  cognitionis  fons  usui  hominum  medicorum 
commendandus  esse  videtur;  nam  etiamnunc,  quin- 
que annorum  spatio  interjecto,  quotidie  gravissimos 
errores  diagnosis  et  hac  de  causa  therapiae,  hac  dis- 
quirendi ratione  neglecta,  apparere  videmus;  sic,  ut 
unum  exemplum  afferam,  nuper  ophthalmiatrum  quen- 
dam  priore  tempore  admodum  celebratum  e refle- 
xione subrufa,  quae  ab  interiore  parte  oculi  orieba- 
tur, de  fungo  medullari  retinae  concludentem  audi- 
vimus, dum  simplex  inspectio  per  ophthalmoscopium 
ei  ostendere  debebat,  agi  de  ampla  retinae  solutione. 

Non  parvam  admirationem  medicorum  movit  Cei. 
A.  de  Graefe  , quum  in  partibus  interioribus  oculi 
vivorum  Cysticercos  cellulosae  existere  comprobasset. 
Mira  quadam  fortuna  evenit,  ut,  quamquam  tot  viri 
docti  quaestionibus  ophthalmoscopicis  occupati  sunt, 
Cysticerci  in  interioribus  partibus  oculi  hucusque 
nisi  in  Instituto  clinico  Cei.  Graefe  non  observati 
sint,  neque  parvus  numerus  est,  nam  intra  breve 
spatium  trium  annorum  decem  casus  ibi  in  conspe- 
ctum venerunt. 

Jam  conferamus  hos  decem  casus  Cysticerci  in 
interioribus  oculi  partibus  observatos,  quorum  sex 
in  oculo  dextro  quatuor  in  sinistro  erant.  Homines 


5)  L.  c.  I.  1.  p.  459. 

I hoc  malo  affecti  decem  usque  ad  quinquaginta  octo 
I annos  nati  erant,  quinque  masculi,  quinque  muliebris 
I sexus.  Apparebat  Cysticercus  ter  in  corpore  vitreo, 
j bis  extensus  in  membrana  inter  polum  posteriorem 
I lentis  et  retinam,  semel  liber,  bis  inter  chorioideam 
' et  retinam,  quinquies  in  ipsa  retina, 
j Mirum  est,  quam  exiguae  reactiones  inter  pri- 

! mam  Cysticerci  apparitionem  fuerint.  In  uno  casu 
sola  pressio  permanens  in  oculo  notabatur,  in  alio 
j leves  dolores  et  parva  injectio  in  exteriore  parte 
oculi.  In  ceteris  casibus  aegrotantes  saepe  etiam 
fortuito  demum  diminutionem  aciei  visus  senserunt 
! et  quasi  nebulam  vel  umbram  ante  oculum  affectum. 
Praeterea  etiam  progressus  mali  insignis  est  propter 
exigua  symptomata  subjectiva. 

Jam  supra,  quum  de  Cysticerco  in  camera  an- 
teriore ageretur,  exposuimus,  probabilitatis  speciem 
! prae  se  ferre  sententiam,  Cysticercum  in  vase  capil- 
I lari  considere  ibique  inflammationem  partialem  effi- 
cere. Simili  modo,  quo  in  illis  casibus  symptomata 
iritidis  reperimus,  in  chorioidea  et  retina  mutatio- 
! nes  apparebant  inflammatoriae,  prout  Cysticercus  ex 
hac  vel  ex  illa  membrana  exordium  ceperat.  Ke- 
1 tina  in  hoc  loco  singularem  reflexionem  coeruleam 
! ostendebat  et  in  grana  crassa  degeneraverat,  dum 
vulgaria  exsudata  retinae  striata,  maculata,  subtiles 
granulationes  formantia  apparent.  Altera  parte  Cy- 
sticerco ex  chorioidea  exorso  stroma  chorioideae  hoc 
loco  atrophicum  fit,  id  quod  apparet  sciero tica  alba 
translucente  et  pigmento  pathologico  deposito. 

Quod  attinet  ad  progressum  hujus  affectionis, 
multum  interesse  videtur  inter  casus  Cysticerci  cellu- 
losae, qui  in  corpore  vitreo  et  illos,  qui  in  retina  et 
chorioidea  apparent. 

2^* 

Nam  Cysticercis,  qui  in  corpore  vitreo  sedem 
habent,  progressus  tardissimus  est. 

Sic  casus  ad  scriniarium  pertinens  viginti  tres 
annos  natum  per  longius  observationis  spatium  ne 
minimam  quidem  mutationem  monstrabat;  et  status 
pueri decem  annos  nati,  cujus  videndi  nuper  mihi 
occasio  oblata  est,  etiam  nunc  idem  est,  qui  antea. 
Contra  Cysticerco  a retina  vel  chorioidea  exeunte, 
progressus  citus  esse  solet.  Primo  semper  illae  mem- 
branae tenues  ac  rugosae  in  corpore  vitreo  forman- 
tur. Cysticercus  ut  corpus  alienum  perpetuo  oculum 
irritat,  itaque  irido-chorioideitidem  chronicam  excitat. 
Opacitates  corporis  vitrei  magis  magisque  augentur, 
detractiones  retinae  subsequuntur,  synechia  posterior 
totalis  nascitur,  liquor  serosus  post  iridem  colligitur 
tandemque  phthisis  bulbi  inducitur. 

Sed  etiam  sano  oculo  periculum  imminet.  Quam- 
quam timorem  nimium  veterum,  ne  altero  oculo  labo- 
rante etiam  alter  sympathia  quadam  ductus  aeque 
afficiatur,  non  plane  probamus,  tamen  chronicae  in- 
flammationes internae  facile  etiam  in  alterum  oculum 
invadunt;  manifestissime  hoc  recentissime  casu  appa- 
rebat, ubi  opacitates  corporis  vitrei  etiam  in  altero 
oculo  jam  exordium  chronicae  irido-chorioideitidis 
significabant. 

Quod  attinet  ad  diagnosin,  per  se  apparet,  nisi 
ophthalmoscopio  adhibito  constitui  non  posse;  nam 
rarissime  ut  in  casu  Cysticerci  in  corpore  vitreo, 
quem  infra  commemorabimus,  oculo  inermi  evidentur 
cognoscere  poteris.  Praeferenda  est  disquisitio  ima- 
gine subversa,  quia  liberum  conspectum  et  majorem 
videndi  planitiem  praebet.  Initio  mali  diagnosis  haud 


1)  Archiv  I.  2.  p.  343. 

2)  1.  c.  II.  I.  p.  263. 

difficiKs  erit;  sed  in  posteriore  morbi  stadio  membra- 
nae in  corpore  vitreo  magna  impedimenta  parare 
possunt.  Quae  quidem  membranae  tenues,  rugosae, 
continuae  sunt,  dum  aliae  corporis  vitrei  opacitates 
abruptae  ac  fluctuantes  esse  solent.  Jam  ex  his  mem- 
branis, quum  in  omnibus  casibus  Cysticerci  cellulo- 
sae in  interioribus  partibus  oculi  observati  sint,  Cy- 
sticercos  conjicere  licet.  Vesica  ipsa  Cysticerci 
reflexione  quadam  caerulea  excellit,  quae  cum  so- 
lutione retinae  fortasse  confundi  posset  propter  si- 
militudinem imaginis.  Sed  facile  utramque  discernere  i 

poteris  eo , quod  retina  soluta  vasa  rutila  aut  nigra 
apparent,  et  solutae  partis  cohaerentia  cum  ceteris 
partibus  retinae  perspicitur,  dum  vesica  Cysticerci  ^ 

adumbrationem  distinctam  praebet.  Etiam  si  mem-  ? 

branae  in  corpore  vitreo  admodum  densae  sunt  ac  ^ 

vesicae  Cysticerci  altera  vesica  circumdatur,  plerum-  [ 

que  tamen  figura  Cysticerci  strictis  lineis  circum-  H 

scripta  apparebit.  Certa  diagnosis  tum  demum  fit,  ^ 

quum  collum  et  caput  una  cum  suctoriis  et  constri-  j 

ctiones  vesicae  ipsius  et  alterna  extensio  et  retractio  i 

capitis  Cysticeri  observantur.  | 

Exoptatissimum  sane  foret,  ut  Cysticerco  in  in-  j 

teriore  parte  oculi  haerente  certum  auxilium  ferre  ^ 

possemus.  Nam  in  omnibus  casibus,  ut  observatione  | 

cognitum  habemus,  phthisis  bulbi  inevitabilis  aegro-  ‘ 

tanti  supervenit,  immo  alteri  oculo  periculum  immi-  | 

net.  Quum  de  Cysticerco  in  camera  anteriore  age-  ! 

remus,  applicationem  medicamentorum  anthelminthi-  ! 

eorum  inutilem  rejecimus.  Restat  igitur  sola  opera- 
tio. Qua  in  re  hoc  primum  considerare  debemus, 
quid  in  universum  operatione  effici  possit.  Duo  ca- 
suum genera  distinguenda  esse  facile  apparet.  Cy- 
sticerco in  retina  aut  in  chorioidea  versante,  etiamsi 
Cysticercus  amoveatur  ex  oculo,  nusquam  pars  reti-  \' 

nae  atrophica  aut  soluta  functiones  recuperabit,  et  ne 
prospera  quidem  operatio  eventum  habebit.  Alia  est 
ratio,  quum  Cysticercus  in  corpore  vitreo  versatur. 
In  hoc  casu  vesica  Cysticerci  amota  restitutionem  in 
integrum  sperare  possumus,  modo  ne  retina  functione 
privata  sit.  Hanc  disquisitionem  utilem  esse,  quod 
attinet  ad  praxin,  docuit  recentissimus  casus  Cysticerci, 
de  quo  adnuente  Cei.  Graefe  pauca  adnotabimus. 

Homo  aegrotus  quinquaginta  sex  annos  natus, 
Nonis  Juliis  LVI.  h.  s.  auxilium  petens  in  nosoco- 
mio, de  diminutione  aciei  oculi  sinistri,  quae  ante 
duos  menses  incepisset  et  sensim  increvisset,  quere- 
batur. In  exteriore  parte  oculi  nihil  conspici  pote- 
rat. In  interioris  partis  solo  vesica  quaedam  coeru- 
lea apparebat,  quae  capite  moto  magis  sursum  pro- 
cedebat. Postquam  pupilla  atropino  sulphurico  dila- 
tata erat,  status  rerum  accuratius  perspici  poterat. 
Jam  oculo  inermi,  clarius  simplici  ophthalmoscopii 
collustratione  adhibita  apparebat  vesica  strictis  lineis 
circumscripta  post  lentem  in  corpore  vitreo  sita,  huc 
illuc  se  movens,  sponte  saepe,  praecipue  vero  motio- 
nibus capitis  sedem  mutans.  In  disquisitione  ima- 
gine subversa  variae  tenues  membi^anae  in  corpore 
vitreo  dispersae  cernebantur.  Vesica  ipsa  plane  libera 
nullatenus  adhaerebat  lenti  vel  retinae;  partem  infi- 
mam vesicae  in  collum  usque  tenue  persequi  licebat, 
quod  inflexum  rursusque  sursum  se  vertens  in  caput 
exibat,  cujus  extremae  lineae  satis  distincte  perspici 
non  poterant.  Oculus  dexter  levem  amblyopiam 
monstrabat,  cujus  causae  secundum  inspectionem  oph- 
thalmoscopicam  opacitates  corporis  vitrei  erant.  Ne- 
que in  tegumentis  corporis  Cysticerci  exstabant,  neque 
symptomata  cephalica;  taeniae  prius  expulsae  erant. 
Qui  casus,  ubi  Cysticercus  in  corpore  vitreo  plane 
liber  jacebat,  nullaeque  retinae  complicationes  exsta- 

bant,  valde  aptus  ad  operationem  erat.  Non  dubito, 
quin  multi  sint,  qui  operationem  nimis  temerariam 
esse  dicant;  quibus  respondendum  est,  operationem, 
quamvis  difficillima  ejusque  eventus  incertus  sit,  ta- 
men indicari,  quia  alioquin  oculus  certo  periturus 
sit,  et  quia  alteri  quoque  oculo  periculum  immineat. 

Quod  attinet  ad  rationem  operationis,  Cei.  Graefe 
duas  methodos  protulit:  Priorem,  ceratotomiam  una 
cum  extractione  lentis,  punctionem  foveae  patellaris 
et  extractionem  vesicae;  haec  methodus  commenda- 
tur eo,  quod  facile  institui  potest,  magnum  vero  in- 
commodum affert,  quod  lens  plane  sana  simul 
amovetur. 

Alteram,  incisionem  per  scleroticam  pone  lentem 
et  decapitationem  Cysticerci;  quae  methodus  ingen- 
tes molestias  parat,  nam  verisimile  est,  instrumenta 
post  lentem  clare  perspici  non  posse,  ac  deinde  ipsa 
prehensio  vesicae  perdifficilis  erit. 

Cei.  Graefe  posteriorem  methodum  eligens,  ut 
majorem  lucem  et  adeundi  facilitatem  sibi  pararet, 
VII.  Id.  Jul.  coremorphosin  in  inferiore  parte  iri- 
dis fecit.  Ipsa  operatio  VII.  a.  Cal.  Aug.  instituta 
atque  Cysticerci  caput  extractum  est  ^).  Speremus 
fore,  ut  Cei.  Graefe  mox  de  prospero  operationis 
eventu  ipse  referat! 

Restat,  ut  casum  Cysticerci  proponam,  notitia 
dignissimum,  quem  ut  describam  Cei.  Graefe  summa 
cum  liberalitate  atque  benevolentia  mihi  permisit. 
Memoratus  jam  est  in:  Archiv  fiir  Ophthalmologie. 
Bd.  II,  Heft  II.  pg.  339.  Vir  aegrotus,  qui  malum 
suum  magna  cum  diligentia  observavit  variisque  tem- 
poribus coarctationem  areae  opticae  animadvertit. 


1)  Cysticercus  ille , ab  111.  Graefe  ex  camera  anteriori  extra- 
ctus usque  ad  hoc  optime  formam  ac  pelluciditatem  conservavit. 

quadraginta  sex  annos  natus  neque  unquam  taeniis 
tentatus  est,  neque  Cysticerci  inveniuntur  in  tegu- 
mentis corporis,  neque  exstant  symptomata,  ex  quibus 
concludi  possit  de  Cysticercis  in  cerebro  versantibus. 
Arte  sua,  exercet  enim  sculpturam  et  per  totam  diem 
oculo  dextro  vitro  convexo  submisso  laborare  solet, 
aciem  oculi  observare  poterat. 

Quae  res  nobis  magni  momenti  esse  videtur, 
quia  inde  sperare  possumus,  fore  ut  accurate  aegro- 
tans initium  morbi  retulerit.  Ut  notum  est,  non  raro 
fit,  ut  aegrotantes  cataracta  alterius  oculi  longe  pro- 
vecta auxilium  medici  petant  affirmantes,  illo  malo 
paucis  tantummodo  diebus  sese  affectos  esse.  Quae 
relatio  facile  inde  explicatur,  quod  utroque  oculo 
simul  utentes  decrementum  alterius  oculi  eos  fugit, 
ac  demum  levi  inflammatione  oculi  sani  orta,  vel 
fortuito  sano  oculo  clauso , tenebrae  alterius  appa- 
ruerunt. In  ceteris  casibus  Cysticerci,  ut  jam  supra 
commemoravimus,  aegrotantes  tempus,  quo  malum 
exordium  sumserit,  accurate  significare  non  poterant, 
ac  complures  forte  quadam  fortuna  coarctationem 
areae  opticae  animadvertebant. 

Aegrotans  noster  etiam  V Id.  Octobr.  a.  LV  h.  s. 
solito  more  vitro  convexo  utens  laboraverat.  Postero 
die  ne  minimam  quidem  molestiam  in  oculo  sentiens  e 
lectulo  surrexit.  Quum  vero  ad  laborandum  conse- 
disset, graviter  obstupuit  ante  oculum  dextrum  sini- 
strorsum paululumque  sursum  nigram  maculam  fere 
rotundam  (Fig.  I.),  quae  se  loco  non  movebat,  simul- 
que  parvam  quandam  aciei  totius  oculi  sensit  dimi- 
nutionem,  ita  ut  omnia  tanquam  per  nebulam  specta- 
ret. Qui  status  totum  per  diem  manebat.  Sed  jam 
postero  die  III  Id.  Oct.  nigra  macula  e parte  in- 
teriore evanuerat,  mediam  fere  areae  opticae  partem 
occupans  (Fig.  II.)?  i^^bi  multo  majus  incrementum 


I 

I nacta  aciem  visus  valde  diminuerat.  Per  complures 
! hebdomades  nigra  macula  loco  non  movebatur,  tum 
I sensim  sursum  procedere  coepit  et  Id.  Nov.  prorsus 
superne  posita  erat  (Fig.  IU-)?  quum  usque  ad  illud 
tempus  macula  fere  aequabiliter  nigra  fuisset,  jam  in 
medio  ejus  ab  inferiore  parte  usque  ad  superiorem 
I latitudine  crescens  stria  quaedam  nigrioris  coloris 
I apparebat.  Mensibus  subsequentibus  nigra  macula 
' rotunda  antea  certis  finibus  circumscripta  extremas 
lineas  amisit;  nigra  stria  vero  in  medio  ejus  majus 
i usque  incrementum,  praecipue  in  margine  supe- 
; riore,  cepit. 

I Aegrotans  jam  per  longius  temporis  spatium 

ophthalmiatri  opera  usus,  qui  malum  non  perspexerat, 

I Cal.  Maj.  auxilium  petiit  apud  Cei.  Graefe.  Disqui- 
I sitio  tum  instituta  haec  obtulit:  In  partibus  exterio- 
' ribus  oculi  nullum  morbi  signum  animadverti  potuit. 
Aegrotus  nisi  magno  labore  magnas  litteras  non 
agnovit.  Tum  area  optica  oculi  dextri  examinata 
est.  Dum  prioribus  temporibus  viri  docti  acie  visus 
centralis  exploranda  contenti  erant,  recentissime 
demum  tempore  etiam  areae  opticae  rationem  debi- 
tam habere  coeperant.  Disquisitio  parum  diligens 
eo  fit  modo,  ut  oculo  ad  alteram  manum  directo 
altera  manus  in  parte  superiore,  inferiore,  interiore, 
exteriore  moveatur.  Accuratior  simulque  ad  depin- 
gendum apta  methodus  haec  est,  qua  oculus  ad  pun- 
ctum in  media  tabula  nigra,  quae  in  singula  quadrata 
divisa  est,  depictum  dirigatur,  atque  particula  cretae 
diversissimas  partes  versus  in  tabula  moveatur,  ac 
deinde  quibus  locis  creta  evanescat  notetur.  Quo 
experimento  id,  quod  aegrotantes  referunt,  accurate 
censere  licet,  experimentis  per  varias  a tabula  distan- 
I tias  iteratis.  Quum  aegrotus  noster  hunc  in  modum 
' examinaretur,  aream  opticam  ad  partem  lateralem 

liberam  esse  apparebat,  ad  superiorem  vero  defectum 
habere,  qui  paulo  remotus  a centro  ab  angulo  leviter 
rotundato  exordiebatur  ac  deinde  in  circuli  segmenti 
instar  paululum  ultra  progressus  subito  in  parte  su- 
periore latera  versus  extendebatur  (Fig.  IV.).  Dis- 
quisitione ophtlialmoscopica  membranae  tenues  ac 
liberae  perspiciebantur,  quae  tam  densae  per  totum 
corpus  vitreum  dispersae  erant,  ut  visus  aciei  dimi- 
nutionem  satis  explicarent;  sed  eo,  quod  defectus  in 
area  optica  originem  ducebat,  nullo  modo  fieri  id 
poterat,  ac  re  vera  defectum  exstare,  neque  visum 
tantum  excentricum  ex  illa  parte  diminutum  esse, 
experimentis  aliquoties  repetitis  confirmatum  erat. 
Quum  pars  inferior  oculi  inspiceretur,  in  qua  causam 
defectus  esse  conjicere  licebat,  primum  in  uno  loco 
color  coeruleus  cernebatur,  qui  aut  a detractione  re- 
tinae aut  a vesica  Cysticerci  oriatur  necesse  erat. 
Quum  distinctus  et  rotundus  limes  complures  partes 
versus  appareret,  jam  imago  erecta  diagnosin  veram 
esse  comprobaverat.  Tum  imagine  subversa  obser- 
vantibus membranae  corporis  vitrei  difficultates  para- 
bant, quae,  quum  pupilla  dilatata  esset  atque  lens 
convexa  apte  teneretur,  ita  superabantur,  ut  vesica 
ovalis  optime  perspici  posset,  cujus  diametrus  certe 
triplo  major  erat  quam  papilla  nervi  optici.  In  parte 
exteriore  (in  interiore  et  inferiore  parte  imaginis  sub- 
versae) Cei.  Graefe  constrictiones  instar  undae  agno- 
vit, in  quibus  aliquae  partes  vesicae  praeacutae  vi- 
debantur.  Caput  album  extra  centrum  in  exteriore 
latere  situm  nunquam  quidem  sponte  projiciebatur, 
sed  clarius  apparebat,  quum  constrictionibus  quibus- 
dam partes  parietum  illud  circumdantes  magis  pro- 
trudebantur. Notitia  dignissimus  est  status  retinae; 


1)  Cf.  1.  c.  p.  340. 

haec  jam  in  propinquitate  centri  plicam  (detractionem 
partialem)  formabat,  quae  in  circuli  segmenti  modum 
extensa  Cysticercum  ita  circumdabat,  ut  complures 
admodum  magni  rami  vasorum  super  vesicam  trans- 
currerent. Quae  igitur  vesica  non  solum  sub  mem- 
branis corporis  vitrei,  sed  etiam  sub  retina  sita  erat. 
Ultra  vesicam,  h.  e.  aequatorem  bulbi  versus,  retina 
plane  adhaerere  videbatur. 

Forma  rugosae  detractionis  retinae  optime  de- 
fectum areae  opticae  explicavit,  qui  a Cysticerco 
solo  pendere  non  poterat.  Cujus  finis  superior  in 
retina  magis  excentrice  situs  erat,  quam  responderet 
rotundato  angulo  extremo  defectus  in  area  optica.  — 
Chorioidea  quoque  multum  praebuit  dignum,  quod 
notetur.  Paene  totus  circuitus  vesicae  Cysticerci, 
praecipue  pars  interior  (imagine  subversa)  alba  zo- 
nula admodum  lata  circumdabatur,  quae  propter  re- 
flexionem a sclerotica  exeuntem  pars  chorioideae 
atrophica  esse  videbatur.  Chorioidea  sub  vesica  Cy- 
sticerci simili  modo  atrophica  esse  videbatur,  ita  ut 
vesica  inter  retinam  et  scelero ticam,  vel  si  magis 
placet,  inter  retinam  et  atrophicum  chorioideae  stroma 
sita  esset.  Fines  partium  atrophicarum  irregulares 
erant,  passim  denticulati,  et  pigmentum  pathologicum 
ostendebant.  Similes  mutationes  atrophiae  partialis 
et  pigmenti  pathologici  etiam  in  aliis  partibus  cho- 
rioideae perspici  poterant.  Figurae  hujus  generis 
optime  distinctae  e parte  exteriore  oculi  apparebant. 

Relationibus  aegrotantis  cum  eo,  quod  inspectio 
ophthalmoscopica  in  lucem  protulit,  collatis,  Cysti- 
cercum primo  in  parte  exteriore  oculi  sub  retina  ap- 
paruisse necesse  est.  Verisimiliter  ovum  Cysticerci 
hoc  loco  in  vase  capillari  chorioideae  consederat,  quo 
perforato  in  stromate  chorioideae  incrementum  cepe- 
rat, et  pressione  functionem  retinae  in  hac  parte  tol- 

lebat;  qua  cum  re  consentiebant  etiam  mutationes 
gravissimae  chorioideae  in  exteriore  parte  oculi.  Tum 
a parte  exteriore  Cysticercus  sub  retina  paulo  in 
medium  migrabat,  unde  in  inferiorem  partem  abiit. 
Satis  mirum  est,  quod  pars  retinae  exterior,  sub  qua 
primo  Cysticercus  situs  erat,  postea  functionem  re- 
ceperit, dum  in  aliis  detractionibus  retinae,  v.  c.  ex- 
sudatione  chorioideae  effectis,  nunquam  normalem 
statum  restitutum  observaverimus.  Postquam  Cysti- 
cercus in  partem  inferiorem  pervenerat,  mox  retinae 
solutionem  efficiebat.  Locus,  quo  caput  Cysticerci 
situm  erat,  per  striam  illam  multo  nigriorem  in  ma- 
cula rotunda  notatus  esse  videtur.  Deinde  solutio 
retinae  versus  partem  inferiorem  et  latera  majus  ce- 
pit incrementum. 

III  Non.  Jun.  praeter  defectum  areae  opticae 
in  superiore  parte  alter  in  interiore  parte  apparebat 
(Fig.  V.),  XIH  Cal.  Jul.  similis  in  parte  exteriore 
(Fig.  VI.).  Sed  notitia  dignissimum  est  id,  quod 
postero  die  apparuit:  aegrotans  in  via  publica  facto 
pedis  lapsu  statim  parvam  prominentiam  in  parte  in- 
feriore defectus  exterioris  observabat  (Fig.  VII.),  inde 
ortam,  quod  corpore  concusso  Cysticercus  in  illam 
partem  caput  projecerat.  Quo  latius  detractio  reti- 
nae procedebat,  eo  magis  acies  visus  diminuebatur 
(Fig.  VIII.).  V Non.  Jul.  ne  maximas  quidem  lit- 
teras cognoscere  poterat,  digitos  autem  aliquot  pedes 
distantes  numerabat.  Post  hebdomadem  ne  id  quidem 
fieri  poterat,  et  acies  visus  aegrotantis  ad  quantita- 
tivam  lucis  perceptionem  restricta  erat.  Inspectioni- 
bus ophthalmoscopicis  saepius  institutis,  membranas 
corporis  vitrei  magis  magisque  augeri  perspicuum 
erat.  Jam  totum  corpus  vitreum  membranis  tenuibus 
impletum  est,  per  quas  fundus  oculi  rubro  colore 
pellucet;  aegrotante  in  exteriorem  partem  spectante. 

vesica  coerulea  apparet.  Disquisitione  imagine  sub- 
versa instituta,  vesica  etiam  rotundas  lineas  extremas 
ostendit,  in  medio  caput  album  prominet,  sed  tumo- 
res suctoriorum  non  amplius  perspiciuntur. 

Tabulae  explicatio. 

Omnes  figurae  coarctationes  areae  opticae  spe- 
ctant, quales  ab  ipso  aegrotante,  cujus  historia  morbi 
p.  23  sqq.  scribitur,  delineatae  sunt.  ,j 

Fig.  I.  IV  Id.  Oct.  a.  h.  s.  LV.  : 

Fig.  II.  III  Id.  Oct. 

Fig.  III.  Id.  Nov. 

Fig.  IV.  Cal.  Maj.  a.  h.  s.  LYI. 

Fig.  V.  III  Non.  Jun. 

Fig.  VI.  XIII  Cal.  Jul. 

Fig.  VII.  XII  Cal.  Jul. 

Fig.  VIII.  IX  Cal.  Jul, 

VITA. 


Ego  Gerardus  Adolphus  Georgius  Berthold, 
Detmoldiensis,  natus  sum  IX.  Cal.  Nov.  anni  h.  s. 
XXXIV,  patre  Joanne,  matre  Elisabetha  e gente 
Lesemann,  quam'  praematura  morte  abreptam  lugeo 
semperque  lugebo.  Fidei  addictus  sum  evangelicae. 

Primis  litterarum  elementis  domi  instructus  g}Tn- 
nasium  Detmoldiense  frequentavi,  unde  testimonium 
maturitatis  nactus  anno  h.  s.  LII  almam  petii  litera- 
rum  universitatem  Georgiam  Augustam,  inter  cujus 
cives  a rectore  Magnifico  beat.  Fuchs  receptus  tria 
per  semestria  usus  sum  praeceptoribus  his : 111. 
Henle,  Hausmann,  Bartling,  Berthold,  Schuchardt, 
Marx,  Weber,  Wohler.  Postea  Berolinum  discessi, 
ubi  inter  cives  academicos  rector  Magnificus  Encke 
me  recepit  et  gratiosi  medicorum  ordinis  decanus 
spectatissimus  111.  Mitscherlich  in  album  medicum  re- 
tulit. Ibi  scholas  frequentavi  vv.  111.  Cei.  Exp. 
Midler,  Ebert,  Rose,  George,  Troschel,  Priedberg, 
Crede,  a Baerensprung,  beat.  Meckel  ab  Hemsbach, 


Casper,  Traube,  Busch,  Romberg,  Langenbeck,  de 
Graefe. 

Quibus  praeceptoribus  omnibus  maxime  de  me 
meritis  gratias  ago  quam  maximas. 

Jam  vero  tentaminibus,  quum  philosophico  tum 
medico  atque  examine  rigoroso  rite  superatis  spero 
fore,  ut  dissertatione  thesibusque  palam  defensis 
summi  medicinae  et  chirurgiae  honores  in  me  con- 
ferantur. 

THESES. 


1.  In  iritide  acuta  atropinum  sulphuricum  remedium 
est  praestantissimum. 

2.  Apud  pueros  et  feminas  epicystotomia  omnibus 
aliis  lithotomiae  methodis  praeferenda  est. 

3.  In  angina  membranacea  tracheotomia  est  ad- 
hibenda. 

3.  Diabetes  mellitus  non  proprius  morbus,  sed  morbi 
symptoma. 


